Pleyel

Pleyel er en fransk pianoprodusent som under navnet Ignace Pleyel & Comp.ie ble grunnlagt av Ignace Pleyel i Paris 1807. 

Ignaz Pleyels sønn, pianisten Camille, overtok bedriftsledelsen i 1824. Sammen med de franske konkurrentene Érard, Gaveau og Mangeot Freres var Pleyel blant de store europeiske klaverfabrikantene fram til rundt 1870. På midten av 1800-tallet var bare Broadwood fra London større, målt etter antall produserte instrumenter.

Pleyel-pianoene var på 1830- og 1840-tallet intimt forbundet med Frédéric Chopin, som foretrakk Pleyels instrumenter.Jean-Jacques Eigeldinger. Chopin et Pleyel. Fayard 2010. Ett av de to bevarte av Chopins Pleyel-instrumentene er bevart i Storbritannia, og dette har fremdeles en utmerket klang.

På 1800-tallet ble mange taffelpianoer og opprettstående pianoer fra fabrikken eksportert til Norge. Importører var blant annet Cappelen og Dietrichsen i ChristianiaPleyel : registre de fabrication http://archivesmusee.citedelamusique.fr/exploitation/Infodoc/digitalcollections/viewerpopup.aspx?seid=E_2009_5_30_P0001 . 

I perioden september 1923 til august 1927 utga selskapet det musikalske tidsskriftet Revue Pleyel, som utkom en gang i måneden.

I 2000 ble Pleyel overtatt av Manufacture française de pianos, som også eier Érard og Gaveau. På grunn av sterk konkurranse fra asiatiske produsenter har den sistnevnte bedriften lagt ned produksjonen ved hovedfabrikken i Alès, som ble åpnet 1973, for å flytte produksjonen til Saint-Denis.Nathaniel Herzberg, Pleyel quitte Alès sur une fausse note, Le Monde, 24/12-2006 Klaverproduksjonen opphørte rundt slutten av 2013.

 Referanser 

 Eksterne lenker 


Kategori:Piano
Kategori:Franske industriselskaper
Kategori:Klaverprodusenter